Diari Oficial de la Generalitat Valenciana


Sumari del DOGV 9169, del 08-09-2021 (2021/8932)

RESOLUCIÓ de 26 d'agost de 2021, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Natura, de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9169

Data del DOGV
:   08-09-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/8932


Data del document
:   26-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 d'agost de 2021, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Natura, de València. [2021/8932]  
Antecedents de fet  
Primer. El centre privat d'Educació Infantil de primer cicle denominat Natura, amb codi 54210148, de València, està autoritzat per Ordre de 21 de desembre de 2001, de la Conselleria de Cultura i Educació, per la qual es concedeix autorització d'obertura i funcionament a diversos centres docents privats de nova creació d'Educació Infantil, que s'especifiquen en l'annex.  
Segon. En data 29 de desembre de 2020 la titularitat del centre comunica: «baixa de prestació de serveis i tancament d'instal·lacions en el domicili de carrer Dolores Alcaide, 14, de València 46449, com a escola infantil».  
Tercer. L'informe de la Inspecció Educativa de data 8 de juliol de 2021 constata que: «el centre roman tancat i sense activitat».  
Quart. L'extinció de l'autorització d'aquest centre per cessament efectiu de l'activitat no comporta cap perjudici greu per a l'interés públic.  
  
Fonaments de dret  
Primer. L'òrgan competent per a adoptar la present resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. Vist l'article 16 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització dels centres quan aquests hagen cessat de fet en les seues activitats, així com que l'extinció de l'autorització podrà acordar-se a instàncies del titular del centre.  
Havent informat la titularitat del centre del cessament d'activitats d'aquest, i havent constatat la Inspecció Educativa aquest fet, resolc:  
  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Denominació genèrica del centre: centre privat d'Educació Infantil de primer cicle.  
Denominació específica del centre: Natura  
Titular: Moldes Orgaz, SL.  
Domicili: c/ Dolores Alcaide, núm. 14.  
Localitat: València (46686).  
Província: València.  
Codi: 64200954.  
  
La present resolució tindrà els seus efectes acadèmics a l'inici del curs escolar 2021-2022.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 26 d'agost de 2021.- El conseller d'Educació, Cultura i Esport: Vicent Marzà i Ibáñez.